CELEX: 62011CA0401
Language: fi
Date: 2013-04-11 00:00:00
Title: Asia C-401/11: Unionin tuomioistuimen tuomio (kolmas jaosto) 11.4.2013 (Nejvyšší správní soudin (Tšekin tasavalta) esittämä ennakkoratkaisupyyntö) — Blanka Soukupová v. Ministerstvo zemědělství (Maatalous — EMOTR — Asetus (EY) N:o 1257/1999 — Maaseudun kehittämistuki — Varhaiseläketuki — Luopuja, joka on luovutushetkellä vähintään 55-vuotias mutta ei vielä yleisessä eläkeiässä — Yleisen eläkeiän käsite — Kansallinen lainsäädäntö, jossa määritellään eläkeikä, joka vaihtelee sukupuolen perusteella sekä naisten osalta näiden kasvattamien lasten lukumäärän perusteella — Yhdenvertaisen kohtelun ja syrjintäkiellon yleiset periaatteet)

1.6.2013   
            
            
               FI
            
            
               Euroopan unionin virallinen lehti
            
            
               C 156/7
            
         Unionin tuomioistuimen tuomio (kolmas jaosto) 11.4.2013 (Nejvyšší správní soudin (Tšekin tasavalta) esittämä ennakkoratkaisupyyntö) — Blanka Soukupová v. Ministerstvo zemědělství
   (Asia C-401/11) (1)
   
   (Maatalous - EMOTR - Asetus (EY) N:o 1257/1999 - Maaseudun kehittämistuki - Varhaiseläketuki - Luopuja, joka on luovutushetkellä vähintään 55-vuotias mutta ei vielä yleisessä eläkeiässä - Yleisen eläkeiän käsite - Kansallinen lainsäädäntö, jossa määritellään eläkeikä, joka vaihtelee sukupuolen perusteella sekä naisten osalta näiden kasvattamien lasten lukumäärän perusteella - Yhdenvertaisen kohtelun ja syrjintäkiellon yleiset periaatteet)
   2013/C 156/10
   Oikeudenkäyntikieli: tšekki
   
      Ennakkoratkaisua pyytänyt tuomioistuin
   
   Nejvyšší správní soud
   
      Pääasian asianosaiset
   
   
      Kantaja: Blanka Soukupová
   
      Vastaaja: Ministerstvo zemědělství
   
      Oikeudenkäynnin kohde
   
   Ennakkoratkaisupyyntö — Nejvyšší správní soud — Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17.5.1999 annetun neuvoston asetuksen (EY) N:o 1257/1999 (EYVL L 160, s. 80) 11 artiklan sekä yhdenvertaisen kohtelun ja syrjintäkiellon yleisten periaatteiden tulkinta — Maatalouden varhaiseläketuki, joka voidaan maksaa vähintään 55-vuotiaalle luovuttajalle, joka ei ole saavuttanut yleistä eläkeikää luovutushetkellä — Käsite ”yleinen eläkeikä” — Kansallinen lainsäädäntö, jossa vahvistetaan eläkeikä, joka vaihtelee sukupuolen perusteella ja naisten osalta näiden kasvattamien lasten lukumäärän perusteella
   
      Tuomiolauselma
   
   Ei ole unionin oikeuden ja siihen kuuluvien yhdenvertaisen kohtelun ja syrjintäkiellon yleisten periaatteiden mukaista, että asianomaisen jäsenvaltion kansallisen eläkejärjestelmän säännösten, jotka koskevat ikää, jota edellytetään vanhuuseläkettä koskevan oikeuden saamiseksi, nojalla Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta 17.5.1999 annetun neuvoston asetuksen (EY) N:o 1257/1999 11 artiklan 1 kohdan toisessa luetelmakohdassa tarkoitettu ”yleinen eläkeikä” määritetään eri tavalla maatalouden varhaiseläketuen hakijan sukupuolen perusteella ja naispuolisten hakijoiden osalta asianomaisen kasvattamien lasten lukumäärän perusteella.
   
      (1)  EUVL C 311, 22.10.2011.